OpenLLM-France/wikimedia huggingface dataset:
# A Year Without Rain

A Year Without Rain és un disc de la cantant, actriu, model i dissenyadora dels Estats Units Selena Gomez i de la banda de música The Scene, tret el 2010. El disc té un caràcter de música pop, mentre que el seu anterior disc, Kiss & Tell, tenia un caràcter musical més de pop-rock.
En aquestes cançons, la Selena ha passat de cantar només en anglès a cantar en castellà. Diu que per a ella és molt important saber parlar en castellà, perquè és la llengua del seu pare legítim, i ara ha començat a aprendre'n i, fins i tot ha traduït la seva cançó A Year Without Rain al castellà, cançó que està al seu disc Deluxe del mateix títol.
Aquest disc conté cançons més ballables, d'un ritme que enganxa. La Selena ha afirmat la participació de la cantant Katy Perry en la cançó Rock God. És una cançó d'un anterior disc d'aquesta cantant, que se la va deixar a la Selena perquè se la va demanar, i diu ell que era una de les seves cançons preferides del disc de la Katy, i es va emocionar molt quan li va dir que la podia cantar ella.

## Llista de cançons

El disc normal té onze cançons, i el Deluxe, en té catorze:
* Round & Round
* A Year Without Rain
* Naturally
* Rock God
* Off The Chain
* Summer's Not Hot
* Intuition (feat Eric Bellinger)
* Spotlight
* Ghost Of You
* Sick Of You
* Live Like There'a No Tomorrow (De la película Ramona & Beezus)
* Round & Round (Dave Audé Radio Remix) (Deluxe Edition)
* A Year Without Rain (EK's Future Classic Remix - Radio Edit) (Deluxe Edition)
* A Year Without Rain (Un Año Sin Ver Llover, cançó cantada en castellà) (Deluxe Edition)
La versió Deluxe, ve amb un DVD on surt:
* Girl Meets World: surt la gira de la Selena Gomez per Europa, darrere les càmeres, on l'entrevisten i ella parla de l'important que són per ella els seus fans i la seva carrera.
* Girl On Film: surt com es va fer el Photoshoot de "A Year Without Rain"
* Round & Round (videoclip)
* Naturally (videoclip)
# Aartselaar

Aartselaar és un municipi belga de la província d'Anvers a la regió de Flandes. Limita al nord-oest amb Hemiksem, al nord amb Anvers, al nord-est amb Edegem, a l'oest amb Schelle, a l'est amb Kontich, al sud-oest amb Niel i al sud amb Rumst.

## Evolució demogràfica

* Font:NIS

## Agermanament

* Tànger
# Abbasanta

Abbasanta (en sard, Abbasanta) és un municipi italià, dins de la província d'Oristany. L'any 2007 tenia 2.852 habitants. Es troba a la regió de Barigadu. Limita amb els municipis de Ghilarza, Norbello, Paulilatino i Santu Lussurgiu.

## Administració

Llista d'alcaldes :
| Període | Identitat | Partit |
| 2005- | Stefano Sanna | Llista cívica |
# Abbotsholme School

Abbotsholme School, fou una escola anglesa fundada l'any 1889 per Cecil Reddie, que va ser la primera de les escoles noves angleses.

## Enllaços externs

* ((anglès)) Lloc de l'escola Arxivat 2009-03-02 a Wayback Machine.
# Abd-Al·lah al-Battal

Abd-Al·lah al-Battal (àrab: عبد الله البطال, ʿAbd Allāh al-Baṭṭāl) (mort el 740) fou un famós ghazi (‘lluitador [per l'expansió de l'islam]’). Al-Battal vol dir ‘el Valent’ o ‘l'Heroi’.
Apareix esmentat per primer cop en el regnat d'Hixam ibn Abd-al-Màlik (724-743). Posteriorment se'l va associar a l'expedició de Màslama ibn Abd-al-Màlik contra Constantinoble el 717, però probablement no és altra cosa que una llegenda. Històricament, el 728, al front de l'avantguarda de Muàwiya ibn Hixam es va apoderar de Gangra, a Paflagònia. El 731/732 va participar en l'expedició en la qual va morir un altre ghazi famós: Abd-al-Wahhab ibn Bukht. El 732 o 733, en l'expedició de Muàwiya ibn Hixam a Frígia, va derrotar a Acròinon a un general romà d'Orient anomenat Constantí. Participava en les incursions del 740 contra l'Àsia Menor romana d'Orient dirigides per Sulayman ibn Hixam, en un destacament dirigit pel governador de Malatya Màlik ibn Xahib (o Xuayb), quan aquest destacament fou sorprès per l'emperador Lleó III Isàuric i el seu fill Constantí prop d'Acròinon i derrotat; els dos caps van morir i els que van sobreviure van tenir força dificultats en unir-se a Sulayman ibn Hixam a Sínnada.
# Sent Laurenç de Nestés

Sent Laurenç de Nestés (en francès Saint-Laurent-de-Neste) és un municipi francès situat al departament dels Alts Pirineus i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 806 | 813 | 930 | 954 | 912 | 839 | 928 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Luc Rumeau | |

## Referències

* ↑ Toponímia occitana
# Abd al-Kan

Els Abd al-Kan són una tribu àrab del Khuzestan (Iran).
Vivien al segle xviii a l'Iraq i estaven afiliats amb els Banu Lam però es van traslladar a Khuzestan a la meitat del segle xix junt amb altres grups dels Banu Lam i se'ls va permetre l'assentament permanent a Kayrabad. Van prosperar sota el xeic Abbas i el seu full Husayn el qual va rebre el títol de Shaykh al-mashayek (xeic de xeics) del districte. Però al segle XX la seva influència fou suplantada per Kazal (1897-1925) cap de la confederació dels Kab que va governar la província arribant a agafar el títol de padishah d'Arabistan. Després de la derrota de Kazal, els Abd al-Kan, que se li havien oposat, van recuperar la seva influència però el títol de Shaykh al-mashayek va quedar abolit.
A la segona meitat del segle XX la formaven onze seccions (tiras): Nasiri, Banu Aqaba, Showaya, Bahadal, Ubayd (o Kakasi), Banu Tamim, Bayt Kubash, Shamar, Dakina, Atashena, i Ubuda.
# Baw

Baw fou l'ancestre dels bawàndides del Tabaristan. Era net de Kaus, fill del rei sassànida Kobad I (488-497 i 499-531), però més probablement era un alt dignatari religiós mazdeista de Rayy del final del segle vi anomenat Baw que va anar al Tabaristan al temps de la conquesta àrab i fou escollit pel poble com a governant agafant el títol reial. Va expulsar els àrabs i va regnar 15 anys abans de ser assassinat (vers 680) per Walash, probablement el masmughan de Dunbawand que va usurpar el tron durant vuit anys. Finalment el va succeir el seu fill Surkhab ibn Baw després de derrotar a l'usurpador.
# ARts

aRts (acrònim de "analog Real time synthesizer), és una aplicació que simula un sintetitzador analògic de temps real sota KDE/Linux. Un dels components clau d'aRts és el sistema de so que mescla diferents sons en temps real. El sistema de so, també anomenat aRtsd (d ve de Dimoni) és també utilitzat com a sistema de so estàndard per KDE. El sistema de so no depèn de KDE i es pot usar en altres projectes. És el competidor directe de JACK Audio, un altre sistema de so en temps real.
La Plataforma aRts també inclou l'aRts Builder - una aplicació per crear planificacions pròpies i configuracions per mescladors de so, seqüenciadors, sintetitzadors i altres mitjançant la interfície gràfica.

## Futur d'aRts

El 2 de desembre de 2004 el creador d'aRts i el seu programador principal, Stefan Westerfeld, va anunciar que abandonava el projecte a causa de la varietat de desenvolupament fonamental i a motius tècnics amb aRts.
Pel KDE 4 els programadors planegen substituir aRts per una nova API multimedia, coneguda com a Phonon. El Phonon oferirà una interfície comuna pels altres sistemes, com el GStreamer o Xine.

## Enllaços externs

* Pàgina del projecte aRts Arxivat 2004-12-31 a Wayback Machine. (anglès)
* Renúncia de Stefan Westerfeld Arxivat 2005-10-23 a Wayback Machine. (anglès)
# Saumana de Vauclusa

Saumana de Vauclusa (en francès Saumane-de-Vaucluse) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 287 | 340 | 443 | 581 | 644 | 684 | 760 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Christian Challet | |

## Referències

* ↑ Topònims occitans de la Valclusa
# Bisbat de Río Gallegos

El bisbat de Río Gallegos (espanyol: Diócesis de Río Gallegos; llatí: Dioecesis Rivogallaecensis) és una seu de l'Església catòlica a l'Argentina, sufragània de l'arquebisbat de Bahía Blanca. El 2004 tenia 220.000 batejats d'un total de 314.900 habitants. Actualment està regida pel bisbe Miguel Ángel D'Annibale.

## Territori

La diòcesi comprèn les províncies de Santa Cruz i de Terra del Foc, Antàrtida i Illes de l'Atlàntic Sud.
La seu episcopal és la ciutat de Río Gallegos, on es troba la catedral de Mare de Déu de Lujan.
El territori s'estén sobre 265.614  km², sent la més gran de l'Argentina, i està dividit en 34 parròquies.

## Història

La diòcesi va ser erigida el 10 d'abril de 1961 mitjançant la butlla Ecclesiarum omnium del Papa Joan XXIII, prenent el territori al bisbat de Comodoro Rivadavia.

## Cronologia episcopal

* Mauricio Eugenio Magliano, S.D.B. † (12 de juny de 1961 - 31 de maig de 1974 mort)
* Miguel Angel Alemán Eslava, S.D.B. † (5 d'abril de 1975 - 11 de març de 1992 mort)
* Alejandro Antonio Buccolini, S.D.B. † (11 de juliol de 1992 - 25 d'octubre de 2005 jubilat)
* Juan Carlos Romanin, S.D.B. (25 d'octubre de 2005 - 18 d'abril de 2012 renuncià)
* Miguel Ángel D'Annibale, des del 21 de febrer de 2013

## Estadístiques

A finals del 2014, la diòcesi tenia 220.000 batejats sobre una població de 314.900 persones, equivalent al 69,9% del total.
| any | població | població | població | sacerdots | sacerdots | sacerdots | sacerdots | diaques | religiosos | religiosos | parroquies |
| any | batejats | total | % | total | clergat secular | clergat regular | batejats por sacerdot | diaques | homes | dones | |
| 1965 | 70.000 | 75.000 | 93,3 | 38 | | 38 | 1.842 | | 48 | 61 | 13 |
| 1970 | 85.000 | 95.000 | 89,5 | 40 | 3 | 37 | 2.125 | | 49 | 68 | 15 |
| 1976 | 108.000 | 125.000 | 86,4 | 35 | 1 | 34 | 3.085 | | 40 | 84 | 21 |
| 1980 | 124.500 | 138.700 | 89,8 | 39 | 2 | 37 | 3.192 | | 41 | 77 | 22 |
| 1990 | 180.000 | 210.000 | 85,7 | 47 | 8 | 39 | 3.829 | 1 | 42 | 69 | 27 |
| 1999 | 210.000 | 248.046 | 84,7 | 45 | 17 | 28 | 4.666 | 1 | 34 | 58 | 28 |
| 2000 | 210.000 | 248.046 | 84,7 | 47 | 18 | 29 | 4.468 | 1 | 33 | 57 | 28 |
| 2001 | 210.000 | 248.046 | 84,7 | 44 | 16 | 28 | 4.772 | | 32 | 56 | 28 |
| 2002 | 210.000 | 248.046 | 84,7 | 40 | 16 | 24 | 5.250 | | 30 | 61 | 28 |
| 2003 | 200.000 | 300.000 | 66,7 | 42 | 15 | 27 | 4.761 | 3 | 32 | 63 | 28 |
| 2004 | 200.000 | 300.000 | 66,7 | 44 | 18 | 26 | 4.545 | 5 | 28 | 60 | 28 |
| 2010 | 212.000 | 303.000 | 70,0 | 51 | 29 | 22 | 4.156 | 9 | 32 | 64 | 30 |
| 2014 | 220.000 | 314.900 | 69,9 | 48 | 26 | 22 | 4.583 | 11 | 34 | 64 | 34 |

## Fonts

* Anuari pontifici del 2015 i anteriors, publicat a www.catholic-hierarchy.org a la pàgina Diocese of Rio Gallegos (anglès)
* Pàgina oficial de la diòcesi Arxivat 2016-03-04 a Wayback Machine. (castellà)
* Esquema de la diòcesi a www.gcatholic.org (anglès)
* Esquema de la diòcesi Arxivat 2008-10-21 a Wayback Machine. a la pàgina de l'Agencia Informativa Católica Argentina (AICA) (castellà)
* Butlla Ecclesiarum omnium, AAS 54 (1962), p. 142 (llatí)
# Malparlat

Malparlat és un grup de rap en valencià de la Plana Baixa, format fonamentalment per Alfons Pérez, el Blüe, i el discjòquei Ximo Agut, conegut com Dj Sinic, de la Vall d'Uixó. A finals de 2019 es publica el primer disc, Poèticament incorrecte. Abans es presentarien amb la cançó "Taronja".
El grup resulta per primera volta d'actualitat a l'octubre del 2019 gràcies a la cançó Taronja, un trap que critica la situació del cítric amb ironia i humor àcid. Gràcies a “Taronja”, Malparlat són portada d'alguns mitjans de comunicació de tirada nacional i regional, així com de mitjans especialitzats en música rap o música en valencià. El grup fou convidat a programa d'humor d'À Punt, Podríem fer-ho millor per a parlar del projecte i presentar el proper videoclip de la cançó "David Albelda".
El desembre del 2019 es publica el primer LP del grup, de nom Poèticament incorrecte, que rebé bones crítiques. El disc es presenta de forma oficial a Castelló de la Plana el 31 de gener de 2020, en una gala presentada per Aitana Ferrer i amb les actuacions de Tenda i Pleasant Dreams. Malparlat formen part del moviment Valentubers amb vídeos com un original Taller de Rap per a tots els públics, que la Generalitat Valenciana, mitjançant la plataforma de promoció lingüística Sempre Teua, promocionarà entre els centres docents. Al mes de juliol, d'aquell mateix any, foren contactats pel Villarreal C.F. per a fer una cançó a Bruno Soriano, capità de l'equip, seqüela de la que va fer anys abans el mateix Alfons.

## Discografia

* 2019: Poèticament incorrecte

## Referències

* ↑ «El rap de la naranja que triunfa en internet». [Consulta: 4 agost 2020].
* ↑ Mediterráneo, El Periódico. «El rap y la naranja unen sus fuerzas con Malparlat en Nules» (en castellà). [Consulta: 4 agost 2020].
* ↑ S.L, EDICIONES PLAZA. «El Blüe, l'as del rap en valencià, mostra com sona el seu nou grup Malparlat en un concert» (en castellà). [Consulta: 4 agost 2020].
* ↑ «Malparlat. «Con determinación de origen»» (en castellà), 11-03-2020. Arxivat de l'original el 2020-08-11. [Consulta: 4 agost 2020].
* ↑ media, À Punt. «16.10.2019 | Episodi 23». [Consulta: 4 agost 2020].
* ↑ «Malparlat escull un nom idoni per al seu primer disc – Sons de Xaloc». [Consulta: 4 agost 2020].
* ↑ «Un Malparlat en la seua essència – Sons de Xaloc». [Consulta: 5 agost 2020].
* 1 2 Mediterráneo, El Periódico. «Clases de rap contra el coronavirus para los más jóvenes de Castellón» (en castellà). [Consulta: 4 agost 2020].
* ↑ S.L, EDICIONES PLAZA. «Malparlat dedica a Bruno Soriano una cançó que posa lletra a aquests tres anys de lesió» (en castellà). [Consulta: 4 agost 2020].
# ESP8266

ESP8266 és un xip o circuit integrat monolític de baix cost i alta integració SoC amb les següents prestacions: microprocessador, pila TCP/IP completa, connectivitat Wi-Fi i múltiples ports E/S disponibles, dissenyat per l'empresa xinesa Espressif Systems.
El ESP8285 és una versió del ESP8266 amb 1 MiB de memòria flaix interna, de manera que permet dissenys funcionals amb un únic integrat.
El successor d'aquest microcontrolador és el ESP32, creat el 2016.

## Característiques generals

* CPU d'arquitectura RISC de 32-bit: tipus Tensilica Xtensa LX106 corrent a 80 MHz
* 64 KiB d'instruccions de RAM, 96 KiB de dades de RAM
* Memòria externa QSPI flaix - de 512 KiB fins a 4 MiB (màxim de 16 MiB)
* Wi-Fi tipus IEEE 802.11b, IEEE 802.11g i IEEE 802.11n. Només la banda ISM de 2.4 GHz.
** Fig.1 Exemple de mòdul amb l'ESP8266Integra el commutador TR, balun, amplificador de baix soroll LNA, l'amplificador de potència RF i l'adaptació d'impedàncies.
** Xarxes obertes o amb autenticació WEP o WPA/WPA2.
* 16 potes genèriques d'E/S.
* Connectivitat amb busos UART, SPI, I²C,
* Connectivitat amb bus I²S amb canal DMA (compartit amb E/S)
* 1 ADC de 10 bits.
* Suporta funcionalitat OTA.

## Característiques Wi-Fi

* Wi-Fi tipus IEEE 802.11b, IEEE 802.11g i IEEE 802.11n. També IEEE 802.11e i IEEE 802.11i.
* Mode de configuracíó Wi-Fi Direct.
* Funcionalitats P2P: Discovery, modes GO(Group Owner) i GC(Group Client) i manegament de potència.
* Arquitectura de xarxa en modes: estació infraestructura BSS, P2P o Ad hoc i SoftAP.
* Acceleradors via maquinari per a realitzar les encriptacions CCMP, TKIP, WAPI, WEP, CRC.
* Criptografia WPA/WPA2 PSK i controlador WPS.
* Normativa TSN.
* Interfície a diferents esquemes d'autenticació : TLS, PEAP, LEAP, SIM, AKA.
* Suporta MIMO 1x1 i 2x1, STBC, A-MPDU i A-MSDU (agregació de trames i interval de guarda de 0,4 microsegons).

## Referències

* ↑ «Documentació de l'ESP8266» (en anglès). [Consulta: 25 novembre 2016].

## Vegeu també

* Arquitectura Xtensa
* ESP32
# The World Gone Mad

The World Gone Mad (també estrenada com The Public Be Hanged) és una pel·lícula de crim estatunidenca de 1933 dirigida per Christy Cabanne i protagonitzada per Pat O'Brien, Evelyn Brent i Neil Hamilton. Va ser realitzada amb un pressupost baix per l'independent Majestic Pictures, una precursora de la Poverty Row Republic Pictures.

## Argument

Quan un fiscal de districte que ha estat investigant els directors d'una empresa de serveis públics per frau és assassinat de sobte, el seu amic periodista es s'interessa. Ell i el nou fiscal de districte segueixen el cas per separat.

## Repartiment

* Pat O'Brien com Andy Terrell
* Evelyn Brent com Carlotta Lamont
* Neil Hamilton com Lionel Houston
* Mary Brian com Diane Cromwell
* Louis Calhern com Christopher Bruno
* J. Carrol Naish com Ramon Salvadore
* Buster Phelps com Ralph Henderson
* Richard Tucker com Graham Gaines
* John St. Polis com Grover Cromwell
* Geneva Mitchell com Evelyn Henderson
* Wallis Clark com Avery Henderson
* Huntley Gordon com Osborne

## Referències

* ↑ «The World Gone Mad». NY Times. [Consulta: 18 juliol 2016].
* ↑ The AFI Catalog of Feature Films:..The World Gone Mad
# Borisp

Borisp (en francès Bourisp) és un municipi francès situat al departament dels Alts Pirineus i a la regió d'Occitània. Limita amb Gusha al nord, amb Camparan i Àdet a l'est, amb Estença i Salhan al sud i Vièla d'Aura i Sent Lari e Sola a l'oest.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 96 | 124 | 120 | 87 | 103 | 111 | 146 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean Paucis | |

## Referències

* ↑ Toponímia occitana
# Abd al-Qoddus

Abd al-Qoddus ibn Sultan Muhammad ibn Sultan Payanda Muhammadzay Sardar (1840-1928), anomenat Sagasi, fou un polític i militar afganès del segle xix i començament del XX. Era nebot de Dust Muhammad Khan.
De jove va estar associat a Abd al-Rahman ibn Muhammad Afzal ibn Dust Muhammad i abans de 1869 fou governador de Tashkurgan mentre Abd al-Rahman governava el Turquestan Afganès. Després va seguir al seu amic al seu exili a Rússia (1869-1880). Quan Abd al-Rahman va pujar al tron com emir fou nomenat vicegovernador del Turquestan Afganès sota les ordes del príncep Muhammad Ishak ibn Muhammad Azam.
El 1881 va esclatar la guerra entre l'emir i Muhammad Ayyub, fill de l'anterior emir Shir Ali Khan, per la possessió de Kandahar; Abd al-Qoddus i Muhammad Ishak foren enviats a conquerir Herat, capital del rebel; absent aquest els seus homes van entregar la ciutat a Abd al-Qoddus (octubre de 1881) i en va romandre governador fins al 28 de setembre de 1882, en què fou destituït per mala administració. Fou cridat a Kabul i posat sota arrest domiciliari fins al 23 de juny de 1887 quan fou rehabilitat i nomenat director d'una institució de caritat del govern (el sanduq-e adalat) càrrec que va conservar fins a l'estiu de 1890 quan fou enviat al front d'un exèrcit contra el Hazaradjat que de fet romania independent; el 1890 era a Bamian on va establir la seva base i en el curs dels treballs de construcció d'aquesta es van fer nombroses troballes arqueològiques.
La guerra amb els hazares fou llarga i difícil; les seves mesures repressives allunyaven a la població fins i tot les persones més favorables al govern de Kabul; les viles ocupades eren tractades com a territori enemic amb tota mena d'abusos. El mateix Abd al-Qoddus va irritar al poble agafant com a concubina a una dona hazara a la capital Uruzkan; al cap d'un any d'estar en aquesta ciutat fou cridat a Kabul (octubre de 1892). Se li va donar un càrrec menor (īšīk āqāsī = camarlenc de la cort) que va exercir durant uns deu anys. A la mort de l'emir, el seu fill Ḥabibullah Khan, el va cridar com a conseller.
En les negociacions amb els britànics de 1905 (Habibullah i Louis W. Dane) els consells d'Abd al-Qoddus foren decisius per obtenir un bon acord. Va defensar la neutralitat del país a la I Guerra Mundial i va adoptar posicions nacionalistes.
El 1919, després de l'assassinat de l'emir Ḥabibullah Khan, fou nomenat primer ministre (ṣadr-e aʿẓam) pel seu successor Amanullah Khan. A la guerra contra els britànics aquell mateix any va dirigir les forces afganeses a Kandahar. El 1924, ja vell, va participar en la repressió de la revolta Mangal a Khost.
Va morir el 18 de març de 1928. Havia rebut el títol d'Ithimad al-dawla que fou adoptat pels seus descendents

## Fonts

* R. D. McChesney, “'Abd-Al-Qoddus B. Soltan Mohammad,” Encyclopædia Iranica, I/2, pp. 137-138; una versió actualitzada està disponible en línia a http://www.iranicaonline.org/articles/abd-al-qoddus-b-soltan-mohammad-prominent-afghan-late-19th-early-20th-cents
# Batalla de Tolosa (721)

La batalla de Tolosa de 721 va ser una victòria de l'exèrcit franc comandat pel duc Eudes I d'Aquitània, sobre l'exèrcit musulmà del Califat Omeia.

## Antecedents

As-Samh ibn Màlik al-Khawlaní, valí de l'Àndalus, va forjar un poderós exèrcit des d'Àfrica del Nord, el Iemen i Síria per conquerir el ducat d'Aquitània, un gran ducat al sud-oest de l'actual França, en aquells moments sota sobirania dels francs, però en la pràctica gairebé independent a les mans d'Eudes I d'Aquitània.

## Batalla

As-Samh ibn Màlik al-Khawlaní va posar setge a la ciutat de Tolosa, en aquells dies la ciutat aquitana més important. El duc Eudes I d'Aquitània es va veure forçat a partir per demanar ajuda, tornant tres mesos més tard, just quan la ciutat estava a punt de rendir-se i caure en mans dels musulmans invasors el 9 de juny de 721, vencent els musulmans.

## Conseqüències

La victòria en aquesta batalla va aconseguir temporalment evitar l'avanç del control musulmà més cap a l'oest de Narbona, cap a terres aquitanes.
# AT&T Park

AT & T Park és un estadi de beisbol de la ciutat de San Francisco, Califòrnia, Estats Units. És la casa dels San Francisco Giants de l'MLB i seu de l'EMERAL Bowl, partit de futbol americà universitari que se celebra cada any. Està localitzat al veïnat de South Beach.
Anteriorment va ser conegut com el Pacific Bell Park (nom que alguns segueixen utilitzant) i SBC Park. Va ser famós AT & T Park el 3 de març de 2006, després de la fusió de SBC Communications amb AT & T l'any 2005.
En aquest estadi Barry Bonds va fer història l'any 2001 en connectar la seva quadrangular 73, imposant així el rècord de més quadrangulars en una temporada, i el 7 d'agost de 2007 amb el 756 de per vida, per superar Hank Aaron com a líder de tots els temps en les Grans Lligues.
Se'l considera un dels estadis més bonics de la lliga i és famós per l'ampolla de Coca Cola i la manopla gegant localitzats darrere dels seients del jardí esquerre, a més de la part de la badia de San Francisco que es troba darrere del jardí dret, lloc conegut com a McCovey Cove en honor de l'ex beisbolista Willie McCovey, on la gent es reuneix a esperar els batejos que van a l'aigua, especialment durant l'època en què Barry Bonds jugava aquí. A la banda del jardí dret de l'estadi hi ha un petit comptador dels quadrangulars que han caigut a l'aigua.

## Enllaços externs

* AT&T Park Arxivat 2011-08-10 a Wayback Machine.
# La Fara (Valclusa)

La Fara (en francès Lafare) és un municipi francès situat al departament de la Valclusa i a la regió de Provença – Alps – Costa Blava.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 67 | 63 | 55 | 75 | 73 | 97 | 101 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Paul Anres | |

## Referències

* ↑ Topònims occitans de la Valclusa